Norskur maður græddi margar milljónir á að fjárfesta í bitcoin árið 2009 . GEORGE FREY Norskur maður sem keypti rafræna gjaldmiðilinn bitcoins fyrir tæpar 3.000 krónur eða 24 dollara árið 2009 , hafði tök á því að kaupa sér íbúð í miðbæ Óslóar fyrir peninginn vegna gífurlegra hækkana á gengi gjaldmiðilsins . Bitcoin er stafrænn gjaldmiðill sem var búinn til árið 2009 af Satoshi Nakamoto . Þessum gjaldmiðli er stjórnað með dreifstýrðu forriti . Bitcoin-kerfið starfar utan allra bankakerfa og tryggir algjöra „ bankaleynd “ bæði um hvaða viðskipti fólk stundar sín á milli og hvað hver notandi kerfisins á margar „ myntir “ . Gengi bitcoin sveiflast eins og annarra gjaldmiðla . Segja má að bankakrísan á Kýpur hafi hleypt af stað bitcoin-æði sem varð til þess að gjaldmiðillinn nærri þrefaldaðist í verði á einum mánuði . Keypti íbúð á rúma 53 milljónir íslenskra króna Árið 2009 , ákvað Kristoffer Koch að fjárfesta smávægilega í nýja gjaldmiðlinum sem hann kynntist vegna rannsóknarverkefnis . Maðurinn sem er nú 29 ára gamall verkfræðingur hafði steingleymt litlu fjárfestingunni sinni þangað til í apríl á þessu ári þegar hann las grein um velgengi gjaldmiðilsins . Þegar hann kannaði stöðuna , sá hann að verðmæti fjárfestingarinnar hefði hækkað verulega og var nú rúmlega 83 milljón króna virði , eða um 690 þúsund dollara . Kristoffer eyddi heilum degi í að reyna muna lykilorðið sitt til að komast inná svæðið sitt . Hann græddi um 22 milljónir eða 186 þúsund dollara á að selja einn fimmta hluta gjaldeyrisins . Eftir að hafa greitt 28% af gjaldeyrinum í skatta , var dugði afgangurinn til að kaupa íbúð og gera hana upp í miðbæ Óslóar , sem telst með dýrari borgum . Íbúðin kostaði rúma 53 milljónir íslenskra króna . „ Ég hefði ekki getað ímyndað mér í mínum villtustu draumum að gjaldmiðilinn hefði vaxið svona mikið , “ segir Kristoffer Koch .